1умарна (Дела реза хуьлда цунна) шаьлта 1оьттинчу хенахь, лазаро хьийзош вара 1умар. Ибн 1аббаса (Дела реза хуьлда цаьршинна) элира цуьнга, цуьнах къахеташ: «Х1ай амийрул муъминийна - иман диллиначу нехан паччахь, нагахь санна иза хилахь (валар), боккъала а Делан Элчанан (с.1.в.) накъост хилла хьо, дика накъост а хилла, цул т1аьхьа цуьнах къаьстира, иза хьайна реза а волуш. Цул т1аьхьа Абу Бакран а накъост хиллера хьо, дика накъост хиллера цунна, цул т1аьхьа цуьнах къаьстира хьо, иза хьайна реза а волуш. Цул т1аьхьа асхьабашна накъост хилира хьо, дика накъосталла а дира царна, нагахь санна царах хьо къастахь, уьш хьайна реза а болуш къаьстир ву хьо». 1умара элира (Дела реза хуьлда цунна): «Ахьа хьахийнарг Элчан накъост хилар, иза Аллах1а делла ни1мат дара суна, амма Абу Бакрана накъост хилар, иза суна реза хилар дар, Аллах1а суна бина дика болх бара. Х1ара сан г1айг1а хьуна гуш йолу соьгахь, хьо бахьанехь, хьа накъости бахьанехь ю хьуна, Валлах1и латта дуьззина са деши хилча иза махийна лур ма-дара Делан 1азапех хьалха валарахьамма, сайна иза галле хьалха. (Бухари)